

 

**JAVNI RAZPIS**

**ZA ZBIRANJE KANDIDATOV ZA MOBILNOST ŠTUDENTOV Z NAMENOM**

**ŠTUDIJA**

**V OKVIRU PROGRAMA ERASMUS+**

**v študijskem letu 2019/2020**

**1. NAZIV IN SEDEŽ IZVAJALCA JAVNEGA RAZPISA**

Izvajalec javnega razpisa je Univerza v Ljubljani, Kongresni trg 12, 1000 Ljubljana (v nadaljevanju UL).

**2. NAMEN IN CILJ JAVNEGA RAZPISA**

Erasmus+ je program, ki podpira aktivnosti na področju izobraževanja, usposabljanja, mladih in športa v vseh sektorjih vseživljenjskega učenja (šolsko izobraževanje, visoko šolstvo, nadaljnje izobraževanje, aktivnosti mladih itd.).

Ta razpis za zbiranje kandidatov se nanaša na ključni ukrep KA1 103, učna mobilnost posameznikov.

**Program Erasmus+ študentu omogoča, da del rednih študijskih obveznosti na kateri koli stopnji študija (vključujoč pripravo diplomskih, magistrskih ali doktorskih nalog, a izključujoč raziskovalno delo, ki ni neposredna študijska obveznost), namesto na matični instituciji opravi na partnerski instituciji v tujini. Partnerske institucije so tiste institucije, s katerimi ima matična univerza/članica študenta podpisan medinstitucionalni sporazum o izmenjavi študentov v določenem študijskem letu.**

**Obdobje mobilnosti v tujini je omejeno od najmanj 3 do največ 12 mesecev na vsaki stopnji študija. Na prvi stopnji študija gre študent lahko na Erasmus+ izmenjavo od drugega letnika dalje. Na drugi in tretji stopnji študija ta omejitev ne velja.**

**Na razpis se lahko prijavijo tudi tisti študenti, ki so do leta 2019/2020 del študijskih obveznosti že opravili v tujini v okviru programa VŽU, ERASMUS+, Erasmus Mundus in ERASMUS+ mednarodna kreditna mobilnost, vendar ne celih 12 mesecev. Skupni seštevek že opravljenega študija in praktičnega usposabljanja ter zaprošenega, ne sme presegati 12 mesecev na posamezno stopnjo študija** **z izjemo enovitih programov, kjer študijske mobilnosti in praktična usposabljanja lahko skupaj trajajo 24 mesecev.**

**Cilji tovrstne mobilnosti so:**

* izboljšanje učnih kompetenc
* povečanje zaposljivosti in možnosti zaposlitve
* povečanje samoiniciativnosti in podjetništva
* povečanje samozavesti in samospoštovanja
* izboljšanje znanja tujih jezikov
* povečanje medkulturne zavesti
* aktivnejše sodelovanje v družbi
* boljše poznavanje EU projektov in EU vrednot
* povečanje motiviranosti za nadaljnje izobraževanje (formalno in neformalno) in usposabljanje po opravljeni mobilnosti

Študij v tujini v okviru programa ERASMUS+ mora biti vnaprej določen z dokumentom **ŠTUDIJSKI SPORAZUM**, ki ga podpišejo študent, Erasmus+ koordinator na matični članici in Erasmus+ koordinator na tuji instituciji. **Z vseh treh strani podpisan študijski sporazum je pogoj za sklenitev Sporazuma o Erasmus+ o nepovratnih sredstvih med UL in izbranim študentom. Sporazum o Erasmus+ nepovratnih sredstvih med UL in študentom mora biti sklenjen pred odhodom študenta na Erasmus+ mobilnost.**

**Minimalno število kreditnih točk, ki jih mora študent UL med izmenjavo v tujini pridobiti in bodo na matični instituciji priznane, znaša za en semester 20 ECTS, za dva semestra 40 ECTS.**

**Študenti UL, ki bodo v tujini pripravljali zaključno delo oz. bodo pridobili na izmenjavi manj kot 20 ECTS na semester, lahko prosijo za Erasmus+ finančno pomoč za največ 3 mesece.**

Sodelujoče države v programu ERASMUS+ so članice Evropske unije[[1]](#footnote-1), Islandija, Liechtenstein, Norveška, Makedonija, Srbija[[2]](#footnote-2) in Turčija.

**Študenti ne smejo opravljati mobilnosti v državi univerze pošiljateljice, v državi, v kateri med študijem prebivajo, v državi svojega stalnega bivališča in v državi, katere državljani so.**

**Celoten čas Erasmus+ študija v tujini mora študent bivati v kraju univerze gostiteljice v tujini.**

Obdobje študija v tujini mora biti del študentovega študijskega programa, ki vodi do diplome na 1. 2. ali 3. stopnji študija.

Vsi izbrani Erasmus+ študenti, z izjemno naravnih govorcev, morajo pred in po zaključku mobilnosti opraviti spletno jezikovno preverjanje glavnega jezika izmenjave preko spletnega portala OLS.

Za čas trajanja tečajev tujega jezika, ki je na voljo v sistemu OLS, ki jih morebiti organizirajo univerze v tujini pred pričetkom semestra, študenti do finančne dotacije niso upravičeni, razen v primeru, če je tečaj le del ostalega programa kulturne priprave. (npr. če predstavlja le del programa v sklopu pripravljalnega tedna) ali če je to tečaj tujega jezika iz strokovne terminologije iz področja prejemnikovega študija ali tečaj splošnega jezika na višji stopnji, kot so tečaji, ki so na voljo v sistemu OLS. Če izpolnjuje te pogoje, se tečaj jezika lahko šteje v obdobje le,  če je ta jezik tudi kot predmet vključen v študijski sporazum.

Obdobje študija v tujini lahko vključuje tudi prakso. Takšna kombinirana mobilnost ustvarja sinergije med akademskimi in strokovnimi izkušnjami v tujini ter je lahko različno organizirana, odvisno od okoliščin: ali aktivnosti potekata druga za drugo ali hkrati. Za kombinacijo veljajo enaka pravila za dodelitev sredstev in minimalno trajanje kot za mobilnost z namenom študija v tujini.

Študenti UL, ki so hkrati tudi zaposleni, se lahko prijavijo na ta razpis le v primeru, če jim delodajalec v obdobju študijske izmenjave ne bo kril stroškov na podlagi izdanega potnega naloga.

**Na razpis je možno prijaviti mobilnosti z namenom študija v tujini, ki bodo izvedene od 1. junija 2019 do najkasneje 30. septembra 2020.**

**3. POGOJI ZA KANDIDIRANJE NA JAVNEM RAZPISU TER VSEBINA IN PRIPRAVA VLOGE**

**3.1. Pogoji za kandidiranje za prijavitelje**

Na razpis se lahko prijavi študent UL pod naslednjimi pogoji:

* da ima v celotnem času izmenjave aktiven status študenta na matični članici UL
* da je v času izmenjave vpisan najmanj v drugi letnik dodiplomskega študija.
* na razpis se ne morejo prijaviti študenti, ki imajo neporavnane finančne obveznosti iz naslova

 programa ERASMUS ali ERASMUS+

**3.2. Vsebina in priprava vloge**

Za prijavo na javni razpis mora prijavitelj izpolnitispletno prijavo v skladu z navodili članice do datuma, ki ga določi matična članica.

Naložiti mora tudi dokazila:

- potrdilo o opravljenih obveznostih; upošteva se povprečna ocena vseh opravljenih obveznosti na stopnji študija, na katero je trenutno vpisan. Če študent na trenutno vpisani stopnji študija še ni opravil izpitov ali vaj, predloži potrdilo o opravljenih obveznostih na predhodno opravljeni stopnji študija.

- motivacijsko pismo na najmanj eni in največ dveh straneh

**4. MERILA ZA IZBOR PRIJAVITELJEV IN NAČIN IZBIRE**

**4.1. Merila za ocenjevanje vlog**

- Dosedanji študijski uspeh; upošteva se povprečna ocena vseh opravljenih obveznosti na stopnji študija, na katero je trenutno vpisan. Če študent na trenutno vpisani stopnji študija še ni opravil izpitov ali vaj, predloži potrdilo o opravljenih izpitih na predhodno opravljeni stopnji študija,

- Motivacijsko pismo.

Poleg teh meril lahko matična članica določi dodatna merila, ki jih hkrati z razpisom objavi na spletni strani in sama izbere primerne kandidate za razpisana mesta, pri čemer je dolžna zagotoviti transparenten, javen in pravilen postopek izbora študentov ter način ocenjevanja vlog v skladu s tem razpisom. Članica mora vsem študentom izdati sklepe o izbiri z možnostjo pritožbe. Odločba, ki jo izda senat članice na pritožbo, je dokončna.

**4.2. Postopek ocenjevanja vlog**

Na podlagi prejetih prijav matična članica izvede izbirni postopek. Vloge študentov oceni pristojni na članici, po merilih iz točke 4.1. javnega razpisa in študenta s sklepom obvesti o odobritvi.

Prednost pri izboru imajo kandidati, ki v preteklih letih še niso odpovedali odobrene mobilnosti (razen zaradi višje sile).

Izbor Erasmus+ študentov opravijo članice UL na transparenten, javen in pravilen način.

Članice o izboru obvestijo Službo za mednarodno sodelovanje UL.

**5. FINANČNA DOTACIJA:** Na podlagi odobrenih sredstev Evropske Komisije in na podlagi prejetih prijav bo Nacionalna agencija (Center RS za mobilnost in evropske programe izobraževanja in usposabljanja – CMEPIUS) Univerzi v Ljubljani odobrila sredstva.

Izbrani študent programa Erasmus+ ni samodejno upravičen do Erasmus+ finančne pomoči. Za Erasmus+ finančne pomoči ter morebitne dodatke mora zaprositi preko spletne prijave na VIS UL.

**Erasmus+ finančna pomoč mora biti študentu izplačana pred začetkom mobilnosti.**

Za prvi dan mobilnosti še šteje dan, ko mora biti študent prisoten na tuji instituciji, to je lahko prvi dan predavanj, prireditev za dobrodošlico ali prvi dan jezikovne in kulturne priprave, ki je sestavni del mobilnosti in ne dan prihoda v tujino.

Finančna pomoč Erasmus+ sofinancira stroške študija v tujini in ne pokrije stroškov v celoti. Višina bo opredeljena v Sporazumu o dodelitvi finančne pomoči v okviru programa Erasmus+, ki jo bo študent podpisal po oddaji prijavne dokumentacije.

Dotacija je lahko odobrena samo za čas trajanja rednih študijskih obveznosti v skladu z akademskim koledarjem na partnerski instituciji ter v okviru najkrajšega oziroma najdaljšega obdobja po tem javnem razpisu.

Študent, ki prejme Erasmus+ finančno dotacijo, je še naprej upravičen prejemati morebitno nacionalno štipendijo.

Višina mesečne finančne pomoči in število odobrenih mesecev na posameznega študenta bodo odvisni od višine sredstev, ki jih bo UL pridobila na razpisu. Če sredstva ne bodo zadoščala za financiranje vseh zaprošenih aktivnosti, bo UL financirala največ 5 mesecev za mobilnost študentov z namenom študija za en semester in 10 mesecev mobilnosti za dva semestra, ter študentom dodelila le eno Erasmus+ dotacijo na leto.

Če bo Univerzi v Ljubljani odobreno manjše število mest za študij študentov v tujini, kot bo na članicah izbranih in potrjenih kandidatov, bodo imeli prednost pri dodelitvi Erasmus+ finančne pomoči tisti študenti, ki so se v preteklih letih prijavili ter kasneje odpovedali Erasmus+ mobilnost v tujini.

Pravice, obveznosti in odgovornosti študentov pri dodelitvi finančne pomoči bodo konkretneje opredeljene v Sporazumu o nepovratnih sredstvih, ki ga bo študent sklenil z UL pred odhodom na študij v tujini.

Za informacijo: v študijskem letu 2018/2019 je znašala osnovna Erasmus+ finančna pomoč za posamezne države:

|  |  |  |
| --- | --- | --- |
| **Skupina 1**Programske države z višjimi bivalnimi stroški | Danska, Finska, Irska, Islandija, Luksemburg, Lihtenštajn, Norveška, Švedska, Velika Britanija | 520 € |
| **Skupina 2**Programske države s srednjimi bivalnimi stroški | Avstrija, Belgija, Ciper, Francija, Grčija, Italija, Malta, Nemčija, Nizozemska, Portugalska, Španija | 450 € |
| **Skupina 3**Programske države z nižjimi bivalnimi stroški | Bolgarija, Češka Republika, Estonija, Hrvaška, Latvija, Litva, Madžarska, Makedonija, Poljska, Romunija, Slovaška, (Srbija), Turčija | 370 € |

Za študijsko leto 2019/2020 višine zneskov Erasmus+ finančne pomoči za posamezne skupine držav še niso določene.

Študenti UL, izbrani na tem razpisu, bodo poleg osnovne Erasmus+ finančne pomoči lahko zaprosili tudi za dodatek k Erasmus+ finančni pomoči. Sredstva za to bo UL pridobila na razpisu Javnega štipendijskega, razvojnega, invalidskega in preživninskega sklada Republike Slovenije.

V letu 2018/2019 je dodatek znašal 64€/mesec. Do njega so bili upravičeni študenti, ki so izpolnjevali naslednje pogoje:

* sem državljan Republike Slovenije s prebivališčem v Republiki Sloveniji

ali

* sem državljan druge članice Evropske Unije z neprekinjenim 5 letnim prebivanjem v R. Sloveniji neposredno pred odhodom na izmenjavo, v okviru katere uveljavljam štipendijo

ali

* sem državljan tretje države in sem pridobil status rezidenta za daljši čas,
* sem pred dopolnjenim 27. letom starosti prvič vpisan na javno veljavni višješolski ali visokošolski izobraževalni program prve ali druge stopnje, ki ga v Republiki Sloveniji izvaja prijavitelj za namen študija oziroma prakse, ki ga predstavlja prijavitelj,
* hkrati ne prejemam katere od štipendij za študijske obiske iz drugih virov v Republiki Sloveniji ali iz tujine, razen Erasmus finančne podpore,
* nisem v delovnem razmerju oziroma ne opravljam samostojne registrirane dejavnosti v Republiki Sloveniji ali v tujini,
* nisem poslovodna oseba gospodarskih družb ali direktor zasebnega zavoda,
* nisem vpisan v evidenco brezposelnih oseb pri Zavodu Republike Slovenije za zaposlovanje ali pristojnem organu v tujini,
* izpolnjujem pogoje za Erasmus mobilnost v obdobju študija, kot jih določa CMEPIUS,
* se bom udeležil Erasmus mobilnosti,
* mi bo izobraževalna ustanova, na kateri sem vpisan v Republiki Sloveniji, v tujini opravljene obveznosti vrednotila (priznala) kot del izobraževalnega programa na tej ustanovi,
* mi za isto obdobje Erasmus mobilnosti ni bila izplačana štipendija sklada v okviru Javnega razpisa štipendij za individualno mobilnost študentov v tujino v študijskem letu 2018 v okviru programa Erasmus (259. JR),
* zame sredstev po tem razpisu ni uveljavljal drug prijavitelj,
* sem seznanjen, da skladno z Zakonom s štipendiranju RS (Z-štp-1) do sredstev iz Razpisa Javnega sklada RS za razvoj kadrov in štipendije niso upravičeni študenti brez statusa (diplomanti) in študenti 3. stopnje študija ter sam ne spadam v eno dveh navedenih kategorij.

Za študijsko leto 2019/2020 višina zneska dodatka k osnovni Erasmus+ finančni pomoči še ni določena.

**Študenti iz socialno šibkejših okolij bodo poleg osnovne Erasmus+ finančne pomoči upravičeni tudi do dodatne spodbude**.

V letu 2018/2019 je spodbuda znašala 200€/220€, odvisno od države, kjer so opravili mobilnosti.

|  |  |
| --- | --- |
| Mobilnost v dražji državi Danska, Finska, Islandija, Irska, Luksemburg, Švedska, Združeno kraljestvo, Lihtenštajn, Norveška, Avstrija, Belgija, Nemčija, Francija, Italija, Grčija, Španija, Ciper, Nizozemska, Malta, Portugalska | **200** |
| Mobilnost v enako dragi državi Bolgarija, Hrvaška, Češka, Estonija, Latvija, Litva, Madžarska, Poljska, Romunija, Slovaška, Slovenija, nekdanja jugoslovanska republika Makedonija, (Srbija) Turčija | **220** |

Za študijsko leto 2019/2020 višine zneskov spodbude za študente iz socialno šibkejših okolij za posamezne skupine držav še niso določene.

**Do spodbude bodo upravičeni tisti študenti UL, ki bodo izbrani na razpisu za študijsko mobilnost za leto 2019/2020 v okviru progama Erasmus+ in prejemajo v študijskem letu 2018/2019 oni ali član njihovega skupnega gospodinjstva, enega izmed socialnih transferjev Centra za socialno delo: državno štipendijo, denarno socialno pomoč, varstveni dodatek, otroški dodatek ali dodatek za velike družine**.

Spodbuda za študente iz socialno šibkejših okolij mora biti študentom v celoti izplačana pred začetkom mobilnosti.

**Študenti s posebnimi potrebami, ki bodo potrjeni za izmenjavo Erasmus+, bodo lahko zaprosili za dodatna finančna sredstva v okviru razpisa, ki ga bodo prejeli po elektronski pošti predvidoma poleti 2019.**

Študenti, ki se bodo prijavili na Poziv Univerze v Ljubljani za sofinanciranje mobilnost študentov z namenom študija v tujini Erasmus+ v programskih državah in jih bodo matične fakultete za študij v tujini v študijskem letu 2019/2020 potrdile ter uvrstile na seznam izbranih študentov, bodo o **vseh nadaljnjih postopkih**, **višini Erasmus+ finančne dotacije in o možnostih pridobitve dodatnih štipendij in spletni jezikovni pripravi sproti** **obveščeni na** elektronski naslov.

**6. NAČIN PRIJAVE IN ROK ZA ODDAJO VLOG**

Študent, ki želi oditi na mobilnost v tujino kot »Erasmus+ študent«, mora izpolniti **spletno prijavo v skladu z navodili članice** do datuma, ki ga določi matična članica.

**Razpis mora biti na članici odprt najmanj 5 tednov**.

Matična članica podatke o izbranih ter morebitnih rezervnih kandidatih posreduje v predpisani ter zaščiteni excel tabeli Univerzitetni službi za mednarodno sodelovanje UL najkasneje do **31. januarja 2019.** Nepopolne prijave in prijave, oddane po predpisanem roku za oddajo, ne bodo obravnavane.

Več informacij lahko kandidati dobijo pri **kontaktnih** osebah za program Erasmus+ na članici:

|  |  |  |
| --- | --- | --- |
| ČLANICA UL | ERASMUS+ KONTAKTNA OSEBA | ELEKTRONSKI NASLOV  |
| Akademija za glasbo | Nina Podlipnik | aginter@ag.uni-lj.si |
| Akademija za gledališče, radio, film in televizijo | Darja Markoja | darja.markoja@agrft.uni-lj.si |
| Akademija za likovno umetnost in oblikovanje | Jasmina Zajc | jasmina.zajc@aluo.uni-lj.si |
| Biotehniška fakulteta | Marjeta Stevanović | marjeta.stevanovic@bf.uni-lj.si |
| Ekonomska fakulteta | Lara Lovšin | outgoing@ef.uni-lj.si |
| Fakulteta za arhitekturo | Matevž Juvančič | matevz.juvancic@fa.uni-lj.si |
| Fakulteta za družbene vede | Danila Rijavec | int.office@fdv.uni-lj.si |
| Fakulteta za elektrotehniko | Katarina Erjavec Drešar | katarina.erjavec@fe.uni-lj.si |
| Filozofska fakulteta | Anja Golec | anja.golec@ff.uni-lj.si |
| Fakulteta za farmacijo | Iztok Grabnar | iztok.grabnar@ffa.uni-lj.si |
| Fakulteta za gradbeništvo in geodezijo | Romana Hudin | romana.hudin@fgg.uni-lj.si |
| Fakulteta za kemijo in kemijsko tehnologijo | Stojka Oman Vučkovska | stojka.oman@fkkt.uni-lj.si |
| Fakulteta za matematiko in fiziko  | Anka Čižman | erasmus@fmf.uni-lj.si |
| Fakulteta za pomorstvo in promet | Barbara Knez | international@fpp.uni-lj.si |
| Fakulteta za računalništvo in informatiko | Ksenija Rozman | ksenija.rozman@fri.uni-lj.si |
| Fakulteta za strojništvo | Davorin Kramar | davorin.kramar@fs.uni-lj.si |
| Fakulteta za socialno delo | Borut Petrović Jesenovec | office@fsd.uni-lj.si |
| Fakulteta za šport | Jožef Križaj | jozef.krizaj@fsp.uni-lj.si |
| Fakulteta za upravo | Marija Sušnik | marija.susnik@fu.uni-lj.si |
| Medicinska fakulteta | Ajda Rudel | outgoing@mf.uni-lj.si |
| Naravoslovnotehniška fakulteta | Majda Štrakl | majda.strakl@ntf.uni-lj.si |
| Pedagoška fakulteta | Igor Repac | igor.repac@pef.uni-lj.si |
| Pravna fakulteta | Darja Rabzelj | darja.rabzelj@pf.uni-lj.si |
| Teološka fakulteta | Urška Flisar | urska.flisar@teof.uni-lj.si |
| Veterinarska fakulteta | Petra Gruden | petra.gruden@vf.uni-lj.si |
| Zdravstvena fakulteta | Natalija Plankl | natalija.plankl@zf.uni-lj.si |

**7. OBVEŠČANJE O IZBORU**

O izboru bodo študenti obveščeni s sklepom, ki ga izda matična članica.

**8. UGOVOR**

Morebitne ugovore zoper sklepe iz prejšnje točke javnega razpisa lahko prijavitelji vložijo pri pristojni komisiji, v roku 8 dni od vročitve sklepa. O ugovoru s sklepom odloči pristojna komisija. V ugovoru morajo biti v pisni obrazložitvi natančno opredeljeni razlogi, zaradi katerih je ugovor vložen. Predmet ugovora ne morejo biti pogoji za prijave študentov in postavljena merila za ocenjevanje vlog.

**9. RAZPISNA DOKUMENTACIJA**

Razpisna dokumentacija je na voljo na spletnem naslovu:

<http://www.erasmusplus.si/wp-content/uploads/2018/10/Erasmus_plus_razpis2019_SI.pdf>

Vodnik za prijavitelje: <http://www.erasmusplus.si/wp-content/uploads/2018/10/erasmus-plus-programme-guide-2019_SL.pdf>

in razpis UL na spletnem naslovu UL :<http://www.uni-lj.si/aktualno/razpisi/>

Morebitna dodatna merila in ostale specifične informacije posamezne članice objavijo na svojih spletnih straneh.

**10. DODATNE INFORMACIJE IN OBVEŠČANJE**

Univerzitetna Služba za mednarodno sodelovanje

Bibi Ovaska Presetnik

e-naslov: student.office@uni-lj.si

tel: 01 2418 594

Ljubljana, dne 12.11.2018 Bibi Ovaska Presetnik

 Koordinator ERASMUS+ KA 103

1. Velika Britanija (VB); merila za upravičenost morajo države članice izpolnjevati skozi celotno obdobje, za katero so bila dodeljena nepovratna sredstva. Če VB izstopi iz EU v obdobju, za katera so bila dodeljena nepovratna sredstva, ne da bi z EU sklenila sporazum o tem, da je še naprej upravičena do sredstev, institucije iz programskih držav ne bodo mogle več dodeljevati nepovratnih sredstev za mobilnosti v VB oz. se mobilnosti v VB ne bodo štele kot upravičene. [↑](#footnote-ref-1)
2. Priznavanje Srbije kot države programa je odvisno od naslednjih pogojev:

- Razpoložljivost odobrenih sredstev v osnutku proračuna za leto 2019 po sprejemu proračuna za 2019 za Srbijo

- Dopolnitev sporazuma med EU in R. Srbijo glede sodelovanja R. Srbije v programu Erasmus+ [↑](#footnote-ref-2)